[{"text_idx": "#000003", "text": "Ansip: Reformierakond oleks pidanud kohe Isamaa ja sotsidega valitsuse tegema"}, {"text_idx": "#000005", "text": "Endine kauaaegne Reformierakonna esimees ja ekspeaminister Andrus Ansip u\u0308tles, et Reformierakond poleks pidanud Keskerakonnaga u\u0308ldse valitsust tegema ja eelistama kohe vo\u0303imuliitu Isamaa ja sotsidega. Ta ei soovita Reformierakonnal enne valimisi ka opositsiooni kiirustada, sest see tooks tema so\u0303nul vo\u0303imule laristajad ja koroonakriisis end saamatuna na\u0308idanud poliitikud."}, {"text_idx": "#000006", "text": "Ansip u\u0308tles ERR-ile, et Reformierakonna ja Keskerakonna vo\u0303imuliidu lagunemises vaid u\u0308hte su\u0308u\u0308dlast pole."}, {"text_idx": "#000007", "text": "\"Tagantja\u0308rele targutades vo\u0303iks o\u0308elda, et o\u0303igus oli neil, kes u\u0308tlesid, et seda koalitsiooni poleks pidanud u\u0308ldse looma. Oleks pidanud tegema koalitsiooni Reformierakonna, Isamaa ja sotsidega. Aga see on tagantja\u0308rele targutus ja sel pole mitte mingit va\u0308a\u0308rtust,\" so\u0303nas Ansip."}, {"text_idx": "#000008", "text": "Ansip lisas, et ta ei arva, et praeguse kriisi lo\u0303ppfaasis oleks pidanud Reformierakond olema Keskerakonna suhtes paindlikum. Ansipi so\u0303nul oleks pidanud Reformierakond olema valitsuspartneri suhtes palju no\u0303udlikum koalitsiooni alguspa\u0308evadel."}, {"text_idx": "#000009", "text": "\"Mul on piinlik vaadata, kuidas Tanel Kiik ronib televiisorisse \"Aktuaalsesse kaamerasse\" ja teeb Keskerakonna nimel teatavaks, et nemad on otsustanud hakata koos EKRE-ga koalitsiooni moodustama. EKRE on so\u0303imanud ja alandanud Tanel Kiike nii, kuidas on osanud. Tuleb tunnistada, et muidugi po\u0303hjusega \u2013 ega koroonakriisi ohjamisega Tanel Kiik selgelt hakkama ei saanud. Kiik oleks pidanud Eesti ko\u0303rge liigsuremuse eest vo\u0303tma poliitilise vastutuse. Aga mingi va\u0308a\u0308rikus peaks inimesel olema. Aga Tanel Kiigel seda pole \u2013 tema ronib televiisorisse ja kuulutab, et peaks tegema koalitsiooni EKRE-ga.\""}, {"text_idx": "#000010", "text": "Ansip u\u0308tles, et ta ei mo\u0303ista, mille arvelt plaanivad teised erakonnad kinni maksta ko\u0303ik need kallid lubadused, mida nad vastu valimisi tahaks ellu viia."}, {"text_idx": "#000011", "text": "\"Ju\u0308ri Ratase kohta tuleks o\u0308elda, et ta pole kunagi osanud raha lugeda. Kahel aastal ja\u0308i aktsiisidena ja aktsiisikaupadele rehkendatuna ka\u0308ibemaksu laekumata 357 miljonit eurot. See on tohutu suur summa. Ko\u0303ik ma\u0308letavad viinarallit La\u0308tti, aga vastutajaid ei ole kusagilt leida. 357 miljonit la\u0308ks, nagu kits oleks sabaga lo\u0308o\u0308nud ja tundub, et rahvas ei heida seda ka Ju\u0308ri Ratasele kuidagi ette. Ja siis tekibki tunne, et riigi rahakott on po\u0303hjatu. Aga riik saab u\u0308mber jaotada vaid seda, mida to\u0308o\u0308kad maksumaksjad riigikassasse maksudena on andnud.\""}, {"text_idx": "#000012", "text": "Ansip lisas, et ta ei na\u0308e, et praegusel so\u0303ja ajal, kus tuleb raha panna riigikaitsesse, jagataks ohtralt toetusi."}, {"text_idx": "#000013", "text": "\"Nii vasakule ja paremale ja suisa lausaliselt, mitte aga neile, kes seda toetust to\u0303epoolest vajavad. Ma tean, et see pole populaarne o\u0308elda, et rahakott pole po\u0303hjatu. Lausaliste toetuste lubadused teevad ma\u0308rksa rohkem kahju kui ainult rahalist. Nad tekitavad tunde, et riik on midagi inimestest eraldiseisvat, ko\u0303ikvo\u0303imas ja pruugib ainult no\u0303uda, kui riigilt tulebki raha.\""}, {"text_idx": "#000014", "text": "Ansipi so\u0303nul pole Reformierakond mitte kunagi o\u0308elnud, et nad on lastetoetuste to\u0303stmise vastu, kuid otsuseid tuleb teha riigi vo\u0303imalusi arvestades."}, {"text_idx": "#000015", "text": "Opositsiooni minekuga Ansip Reformierakonnal kiirustada ei soovita. Ta meenutas, et ka 2009. aasta maist kuni 2011. aasta valimisteni oli Eestis va\u0308hemusvalitsus."}, {"text_idx": "#000016", "text": "\"Ka siis oli vajadus ka\u0308rpida eelarve kulutusi ja ka\u0308rpisime kolmekesi koos ehk Reformierakond, Isamaa ja sotsid. Ja kui sotsid enam ei suutnud, siis nemad lahkusid valitsusest ja edasi ja\u0308tkasime kahekesi va\u0308hemusvalitsusena. Va\u0308hemusvalitsus ta\u0308hendab, et peaminister, ministrid ja riigikogu liikmed peavad rohkem rahvale ra\u0308a\u0308kima, miks just seesugune otsus on rahvale hea ja teistsugune mitte. Ja kui rahvas seda mo\u0303istab, siis alati on vo\u0303imalik leida opositsiooni hulgast valitsusele toetust.\""}, {"text_idx": "#000017", "text": "Ta meenutas, et ka 2009. aastal oli neid, kes no\u0303udsid, et riik vo\u0303taks ka\u0308rpimise asemel laenu, aga tema juhitud valitsus leidis teised viisid."}, {"text_idx": "#000018", "text": "\"Laen ei ole patt, seda tuleb vajadusel vo\u0303tta, aga vastutustundlikult vo\u0303tta. Laenu vo\u0303tmise o\u0303ige aeg ongi kriisi ajal, mitte headel aegadel. Headel aegadel tuleb reserve koguda. Aga paraku tuleb tunnistada, et Ju\u0308ri Ratase valitsused sellega ei tegelenud. Nad mo\u0303tlesid, et hea elu kestab igavesti, aga ei kesta.\""}, {"text_idx": "#000019", "text": "Ansip resu\u0308meeris, et kui Reformierakond otsustaks siiski opositsiooni minna, siis vo\u0303rduks see allaandmisega ja see tooks ka Eestile kahju, sest vo\u0303imule saaksid tema so\u0303nul need, kes on na\u0308idanud end riigi raha laristajana ja koroonakriisi saamatu ohjeldajana."}, {"text_idx": "#000020", "text": "Ku\u0308lli Taro: peaminister vajab ametis pu\u0308simiseks riigikogu usaldust"}, {"text_idx": "#000023", "text": "Poliitikud ei to\u0303tta Kallasele umbusaldust avaldama"}, {"text_idx": "#000031", "text": "WSJ: Ukraina so\u0303jast sai maailma suurim relvamess"}, {"text_idx": "#000032", "text": "Valitsus kiitis kohustusliku kestlikkuse aruande rakendamise heaks"}, {"text_idx": "#000034", "text": "Riigikohus: keskkonnaameti automaatraieload Pa\u0308raku\u0308las olid o\u0303igusvastased"}, {"text_idx": "#000038", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000042", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000043", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000046", "text": "Kurikuulsa ristiisa surma to\u0303ttu vo\u0303ib Sitsiilias puhkeda maffiaso\u0303da"}, {"text_idx": "#000055", "text": "\"Kurvilise tee legendid\" linastub kolmel rahvusvahelisel filmifestivalil"}, {"text_idx": "#000056", "text": "\"Kultuuristuudio. Arutelu\" uurib, kuidas kompida valupunkte Eesti ajaloos"}, {"text_idx": "#000058", "text": "Manna avaldas uue loo \"Evil Thoughts\""}, {"text_idx": "#000059", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000060", "text": "\"Pealtna\u0308gija\" uuris Tallinnasse lubadeta ehitatud maja lugu"}, {"text_idx": "#000063", "text": "Erakondade juhid riigikogu patiseisu ei lahendanud"}, {"text_idx": "#000065", "text": "Riigi eelarvestrateegiast leiab sadade miljonite eest seadusega reguleerimata tulusid"}, {"text_idx": "#000066", "text": "Venemaa soovib uuesti u\u0308hineda U\u0308RO inimo\u0303iguste no\u0303ukoguga"}, {"text_idx": "#000067", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000068", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]